
 Uvod

 


Od 1979. sam se posvetila radu u
domenu reinkarnacije, terapije prošlih života i njihovog
istraživanja. U početku ljudi iz profesije su se mrštili na moj
rad, ali zadnjih godina je postao vredan alat u tretmanu
zdravstvenih problema, fobija, alergija, porodičnih problema itd. -
koji ne reaguju na konvencionalne tipove terapije. Mnogi psiholozi
ga sada koriste priznajući da nije važno da li oni ili klijent
veruju u prošle živote. Važno je da pomaže klijentu i kao takvo je
koristan alat za istraživanje podsvesnog uma. Koreni mnogih
problema su usađeni u traumama iz prošlih života. Često nisu
izazvani od strane prošlog života, ali se ponavlja šablon koji je
tako jak da se prenosi do sadašnjeg života.

 


Ovom vrstom rada
sam se bavila od 1979, međutim, mnogi koji su hteli da istraže
prošli život, nisu hteli da nađu odgovore za komplikacije u životu.
Mnogi su dolazili iz znatiželje. Jednostavno su hteli da vide da li
su zaista živeli nekada ranije. Često nije bilo pravih razloga, pa
su klijenti dobijali neke dosadne i obične živote. Kada su
postojali validni razlozi za istraživanje nepoznatih delova
njihovih umova, rezultati i informacije su često bili zapanjujući.
Neverovatno je to što većina dobije informacije koje pokazuju da su
živeli ranije. Dublji nivo hipnotičkog transa daje i više
informacija. Otkrila sam da najbolji subjekti za istraživanje
reinkarnacije su somnambulisti (prim. prev. ljudi lako podložni
hipnozi). Ovi ljudi mogu jako lako da dođu do najdublje mogućeg
nivoa transa i doslovno poprime sve odlike ličnosti iz prošlog
života. Tokom godina moje terapije i istraživanja, naišla sam na
svaki mogući primer, ali ponekad bih naišla na nekoga ko je živeo u
zanimljivom vremenskom periodu ili je poznavao neku bitnu osobu.
Tako sam napisala knjige o ovim fascinantnim slučajevima. Odatle
sam napisala trilogiju Razgovori sa
Nostradamusom, Isus i EseniOni su hodali sa Isusom,
Između smrti i života i Duša koja se seća
Hirošime. Dalje se to proširilo na moj rad
sa NLO/Vanzemaljskim slučajevima: Čuvari
Bašte, Legenda o padu broda, Nasleđe zvezda, Čuvari
i na kraju napredna metafizička serija:
Uvrnuti Univerzum. Zajedno sa razvojem mog rada sa hipnozom, razvila sam svoju
specijalizovanu tehniku koja pomaže ljudima da se iscele pomoću
njihovog uma i njihovog Višeg Ja. Sada podučavam ovu metodu širom
sveta. Još uvek pišem knjige u vezi sa mojim avanturama iza portala
vremena i prostora.

 


Ponekad, za
vreme mojih radio i TV intervjua ili predavanja, me pitaju: “Kako
ste se uopšte upleli u sve to? Šta vas je navelo da počnete sa
hipnozom?” Ako ima dovoljno vremena, pokušam da objasnim početke.
Ako ne, onda im kažem da je to dugačka priča i da je ispričana u
prvoj knjizi koju sam ikad napisala - Zapamćenih pet života. Ljudi se
zbune jer znaju za moje ostale knjige, a za ovu ne. Zatim pitaju
“Zašto nije izdata?” Odgovor je: “Pokušavala sam!” Često su knjige
ispred svog vremena i taj slučaj je bio sa ovom. Kada sam je
napisala nije postojala Nju Ejdž prodavnica, a “normalne” knjižare
su imale jednu ili nijednu policu za metafizičke knjige. To je bio
žanr čije vreme je tek trebalo da dođe. Slala sam iznova i iznova i
stalno su me odbijali. Jedan izdavač je rekao “Pa, mogli bismo da
je uzmemo u obzir da ste pisali o nekoj poznatoj filmskoj zvezdi.
Tada bi možda neko bio zainteresovan.”

 


Nakon godina
pokušaja i razočarenja, ostavila sam rukopis po strani u ormar i
nastavila sa svojim radom. To nije značilo da sam prestala sa
pisanjem, naprotiv. Kada sam se posvetila terapiji regresije,
informacije su samo lile iz raznih klijenata. Tako sam počela da
pišem ostale knjige dok su Pet
Života ostale u zaboravu. Najzad
nakon devet godina i dosta očaja i razočarenja, našla sam svog prvog izdavača.
Do tad sam napisala još pet knjiga. Tokom tog vremena sam doživela
svako moguće razočaranje koje pisac može da doživi. Mnogo puta sam
htela da vrištim “Ja ne mogu više! Previše boli!” Svaki put kad sam
dotakla dno očaja i mislilla da dignem ruke, bacim rukopis o zid i
vratim se “normalnom” životu, misao bi mi došla: “Uredu. Ako želiš
da digneš ruke, šta ćeš raditi u svom životu?” Uvek je dolazio isti
odgovor “Ja ne želim da radim ništa drugo osim da pišem.” Tako da
sam uspevala da se povratim iz plača i započnem novu knjigu
neznajući da li će ijedna od njih ikad biti izdata.

 


Sada kada predajem na
konferencijama pisaca, kažem mladim piscima, “Znači napisali ste
knjigu i šta sad? Prvu knjigu možda nikad ne izdate. Morate
nastaviti da pišete. Tek možda druga ili četvrta će biti izdata.
Ako ste pravi pisac, ne možete a da ne pišete- To postaje takva
opsesija da biste radije pisali nego jeli. Kada dođete do te tačke,
onda znate svoju misiju.” Energija koja je uložena mora biti toliko
velika da će se knjige materijalizovati zbog zakona univerzuma.

 


Tako je ispalo, moja četvta, peta i
šesta knjiga su prve bile izdate (Trilogija o Nostradamusu), a
ostale su dalje sledile. Sada znam da je taj mračni period mog
života bio vreme iskušenja. Data mi je šansa da prestanem ako sam
želela. Šansa da imam noramalan život kakav poželim. Sada znam da
kad se osoba jednom posveti nečemu, nema povratka nazad. U
suprotnom, nikada neće naći sreću. Ovo govorim ljudima da ne
odustaju od svojih snova. Moje iskušenje je prošlo, odluka je pala
i sad se moje knjige prevode na najmanje dvadeset jezika. Postale
su žive stvari. Stvorile su sopstveni život. To se nikada ne bi
desilo da sam odustala.

 


Preko četrdeset godina od mog
početka u ovoj sferi, moja deca i čitaoci su me pitali: “Zašto nisi
izdala svoju prvu knjigu? Znaš da postoji interesovanje za nju,
pošto ljude zanima tvoj početak.” Toliko toga se u međuvremenu
dogodio kada sam napisala tu knjigu 1980, da sam mislila da je to
jedna obična i naivna priča, pogotovo kad se uporedi sa mojim
stremljenjima i napretkom koje sam postigla. Tako je i dalje
rukopis ležao u ormaru sve do 2009. Pronašla sam ga kada sam
preuređivala kuću i čistila stara dokumenta. Kako sam ga uzela u
ruke, kao da mi je prozborio “Vreme je!”. Dala sam ga mojoj ćerki
Džuliji, i zamolila je da ga pročita i kaže šta misli. “Da li je
prestar? Da li je prevaziđen? Da li je prost i naivan?”

 


Njen odgovor
nakon čitanja je “Ne, mama, to je knjiga koja nedostaje. To je
vremenska kapsula, deo istorije. Ljudi treba da znaju kako si
počela. Treba da znaju da to nije bio lak put. “ I evo ga, uvod u proces koji me je lansirao u
ovu neobičnu karijeru.

 


Da,
jeste prosta i naivna jer pokazuje gde smo bili moj muž i ja kada
smo otkrili regresiju u prošle živote. Bukvalno smo nabasali na nju
dok smo radili rutinsku
hipnozu 1968. Nema šanse da mogu da ispričam priču, a da izostavim
zabezeknutost koju smo osećali tada. Otkrivali smo i slušali o konceptima koji su nam bili
potpuno nepoznati. Postojao je samo mali broj popularne literature
o reinkarnaciji tada, i jako malo, skoro ništa, o hipnozi i
regresiji u prošle živote. Metafizika je bila nepoznat svet a izraz
“Nju ejdž” nije još ni postojao. Sama
pomisao da govorite ljudima da su umrli pre nego što su se rodili
je bio zaprepašćujući koncept. Nismo bili pripremljeni i zato je
priča ispričana prosto i naivno na način kako nam je dolazila. Ovo
je priča o mojim počecima, iako se više fokusira na mog muža nego
na mene. To je način na koji se stvari često dese. Slučajnošću i
susretima koji nam promene živote i zauvek promene način na koji
razmišljamo. Često se pitam kojim putem bih išla da nisam izabrala
ovaj tok svog života. Da nije bilo naše avanture u reinkarnaciju
1968. To je otvorilo vrata koja se nikada ne mogu zatvoriti i zato
sam zahvalna. Neverovatno je to što u mojim daljim istraživanjima
tokom godina nikada ni jedna stvar izneta u ovoj knjizi nije
opovrgnuta. U to vreme je to bilo novo, neverovatno i neobično, ali
tokom godina su samo iznova i iznova validirani brojnim slučajevima
koji su ponavljali informacije samo drugim rečima.

 


Dobrodošli na naš ulazak u svet
nepoznatog.


 


 Glava 1.

Postavljanje scene

 


Ova knjiga je priča o eksperimentu
fenomena reinkarnacije putem hipnoze. Desilo se 1968. i
sproveden

je
od strane grupe običnih ljudi. To je bila avantura koja je imala duboki efekat na njihove živote
i način mišljenja za sva vremena. Mislila sam da će učiniti veliko
dobro da se podeli sa drugima ono što smo otkrili. Ostali, kao mi u
to vreme, smo tražili neke odgovore koji bi nam razjasnili haotični
svet koji, na prvi pogled, nema realne odgovore.
Ono što smo otkrili je nekima pomoglo, a ostale
zaprepastilo. Ono što smo pronašli je promenilo naš pogled na život
i na smrt zauvek. Nismo više imali strah od smrti jer nam nije više
bila užasavajuća nepoznanica. Rekla sam da je to bila avantura
običnih ljudi. Ali, ko je zaista samo običan? Svako stvorenje je
stvoreno od Boga i smešteno na ovu konfuznu i zamršenu planetu i
ima neke jedinstvene osobine koji ga izdvaja od svih ostalih.
Svakako da je bilo dosta toga o Džoniju Kenonu što nije bilo
obično.

 


Da bi naša priča imala ikakvog
kredibiliteta koji zaslužuje, morate znati nešto o ljudima koji su
bili uključeni i kako se cela stvar odvila. Ali kako možete
sumirati ceo jedan život u par kratkih fotografija? Moraću da
probam.

 


Džoni Kenon je rođen 1931. u
Kanzas Sitiju u državi Mizuri. Regrutovao se u američku mornaricu
kao mlad momak od 17 godina. Čak u tom osetiljivom uzrastu je imao
posebni kvalitet toplote i empatije prema drugima što je podstaklo
poverenje u skoro svakome koga je sreo. Njegov taman ten,
zaostavština genetike indijanske krvi njegovih predaka, mu je davao
prepoznatljiv kontrast njegovim plavim očima. Nijedna slika Džonija
Kenona ne bi bila kompletna bez nezaobilazne šolje kafe u jednoj i
lule u drugoj ruci.

 


Džoni i ja smo se venčali 1951.
dok je bio stacioniran u Sent Luisu u Mizuriju. Tokom 21 godine
njegovog boravka u mornarici oboje smo obišli dosta sveta. Išla sam
sa njim što sam više mogla, rađajući decu sve vreme. Kao kontrolor
leta, njegov posao je bio da nadgleda radar i da razgovara sa
pilotima koji su sletali i uzletali kako na aerodrome, tako i na
nosače aviona.

 


Bili smo stacionirani u Sanglej
Pointu na Flipinima 1960. kada smo se zainteresovali za hipnozu.
Tih dana smo bili uključeni u Vijetnamski rat i pre nego što je
predsednik Markos preuzeo vlast, to je bilo divno mesto. Mornarica
se zvala “baza za dobro vladanje”. Bilo je dosta vremena za odmor,
ponekad smo išli na nezaboravna mesta i bila je puna kuća sluga. To
je bio odmor od dve godine. Kad se osvrnem, to su bili neki od
najsrećnijih dana naših života.

 


Tamo se zadesio i još jedan čovek
koji je bio profesionalni hipnotista koji je završio na Njujorškom
Institutu Hipnologije. Pošto smo imali toliko slobodnog vremena,
čovek je rešio da drži kurs hipnoze i Džoni je mislio da bi to bila
zabavna stvar da nauči. Ali je to postao dugačak, zahtevan proces,
koji se otegao na 6 meseci. Mnogi polaznici su izgubili
interesovanje i napustili kurs. Instruktor se nije samo
koncentrisao na tehniku, nego na sve ostale aspekte hipnoze i
podsvesti. Tako kad završe kurs, polaznici su imali svest o
opasnostima koje mogu da se dese i kako da zaobiđu zamke. Glavna
briga je bila da se zaštiti subjekt i da se metoda ne koristi radi
zabavljanja. Džoni je završio kurs i ispostavilo se da je vrlo
vičan hipnozi iako nije imao mnogo prilike da je koristi nekoliko
godina. Druge stvari su se isprečile - kao Vijetnamski rat.

 


Vratili smo se u Ameriku i bili
zaokupljeni zbrinjavanjem četiri mala deteta bez pomoći sluga na
koje smo se navikli. Neočekivano 1963. Džoni je dobio prekomandu na
nosač aviona U.S.S. Midvej koji je bio usidren u luci u San
Francisku pripremajući se da isplovi na Pacifik. Prekomanda je
došla toliko iznenada da smo imali samo dva dana da se rešimo kuće,
spakujemo se i pođemo. Ja se još nisam oporavila od svog porođaja
mrtvorođene devojčice mesec dana ranije, što je bio dvostruki šok.
Kada je Džoni stigao u San Francisko, brod je već otišao i morao je
da odleti do njega. Bio je na putu za Vijetnam.

 


Tako počinju tri godine samoće i
naizgled beskrajnog čekanja dok sam odgajala četvoro male dece sa
malim prihodima bez oca. Ta priča je poznata svima koji su služili
vojsku. Nosač je trebalo da stigne prvi u Vijetnam kako se rat
ubrzavao, i da prvi baca bombe. Brod je dobio odliku za obaranje
prvog MIG-a u ratu.

 


Posle onoga što je ličilo na
večnost, Džoni je opet bio kući i bili smo u bazi za obuku na
mlazim avionima u Bivilu u Teksasu. U toj vreloj pustinji smo
pokušali da nadoknadimo sve izgubljene godine i njihov uticaj na
decu. Tako je počela naša avantura 1968.

 


Kuriozitet je da je počelo sa
velikim strahom od cigareta. Mnoge metode su pokušavane da se
prekine sa pušenjem, ali jedna se izdvajala kao uspešna, a to je
hipnoza. Ne zadugo se otkrilo da Džoni zna hipnozu i počela je
velika potražnja. Bilo je dosta ljudi koji su hteli da prestanu da
puše, da izgube ili dobiju na kilaži, prestanu sa nekom navikom ili
da nauče da se opuste. Susreli smo se sa svim normalnim slučajevima
za koje se koristila hipnoza. Bio je jedan čovek koji je dobio
prekomandu u Vijetnam i toliko se uznemirio da nije mogao da spava.
Džoni je pokušao svima da pomogne. Neki su se nudili da plate, ali
je on uvek odbijao. Ja sam bila prisutna na svim seansama i bilo je
fascinantno gledati ga kako radi. Sve je to teklo glatko nekoliko
meseci dok nismo upoznali Anitu Martin (pseudonim).

 


Anita je bila žena vojnog lica,
30-ak godina, sa troje dece. Družili smo se kada je došla dok sam
ja bila aktivna u Klubu Žena Vojnih Lica, ali nismo nikad bile
bliske prijateljice. Anita je bila nemačkog porekla, ravne plave
kose, prijatna osoba katoličke vere. Išla je kod doktora zbog
problema sa bubrezima i visokim pritiskom koji su bili pogoršani
prekomernom kilažom. Nije nikako mogla da izgubi na težini, a
doktori su se mučili da joj spuste pritisak. Sve to, u kombinaciji
sa nekoliko ličnih problema, joj je izazvalo prežderavanje.
Zatražila je da li možemo da joj pomognemo da se opusti putem
hipnoze kako ne bi jela toliko mnogo.

 


Kao i uvek, Džoni nije hteo da
radi ni sa kakvim medicinskim slučajem jer je znao da nije
kvalifikovan za to. Ali doktor nas je poznavao i kad je Anita
razgovarala sa njim o hipnozi, složio se da ne može da škodi. On bi
nadgledao rezultate.

 


Kada smo otišli kod Anite prvi
put, Džoni se iznenadio kako je tako brzo ušla u trans. Uradio je
nekoliko testova i ispalo je da je ona jedna od onih retkih ljudi
koji mogu momentalno da upadnu u duboki trans. Kasnije je rekla da
da je uvek mislila da ne bi imala problem da se hipnotiše, tako da
nije imala mentalnih zadrški. Ova vrsta ljudi se zovu
somnambulisti.

 


Džoni je radio sa njom nekoliko
nedelja, dajući joj sugestije za relaksaciju. Dao joj je sugestiju
da, kad dobije potrebu da se prejeda, zamisli sliku kako bi želela
da izgleda koja bi je odvratila od frižidera. Sve je to izgledalo
da funkcioniše jer je doktor govorio da je prvi put njen pritisak
niži i da se bubrezi oporavljaju. Težina joj se takođe znatno
smanjila. Konačno, dok je Džoni radio sa njom, njeno zdravlje je
došlo do tačke da bude blizu proseka.

 


U njegovim testovima koliko je u
transu, Džoni ju je često vraćao u detinjstvo. Jednom takvom
prilikom, oboje smo bili duboko impresionirani kompletnošću njenje
regresije. Postala bi vrlo artikulisana, pričala i pričala o sitnim
detaljima bez ikakvih sugestija i potpitanja. Za razliku od mnogih
subjekata hipnoze kojima je potrebno dosta propitivanja da bi
iznedrili reakciju, ona je izgledala kao da bukvalno postane to
dete, kako u govoru tako i u maniru.

 


Jednog dana je
rekla da je čula za navodnu regresiju u prošle živote i pitala se
da li ima ičeg istinitog u reinkarnaciji. Mi smo takođe čuli, ali
60-ih nije bilo mnogo govora o tome kao danas. Ta ideja je bila
nova i šokantna. Jedine knjige koje smo čitali o reinkarnaciji i
regresiji u prošle živote su bile Potraga
za Brajdej Marfi od Moreja Bernstina
i Enigma reinkarnacije od Breda Štajgera. Potraga za
devojkom plavih očiju od Džes Stern je
izašla tek nakon našeg eksperimenta. Mnoge ostale knjige na ovu
temu se nisu pojavljivale sve do 1970-ih. Tako da je bilo jako
teško naći bilo šta u formi knjige iz 1968 kao neki
vodič.

 


Rekli smo joj da je to vrlo
interesantna tema, ali nismo našli nikoga pre ko je hteo da proba
takav eksperiment. Ona je bila znatiželjna da vidi, ako se išta
bude desilo, ali mi bismo koračali po mraku. To bi bio prvi pokušaj
za sve nas. Džoni nije imao nikakve instrukcije kako da vodi
hipnozu, niti koje rezultate da očekuje. Bili smo u potpunoj
nepoznanici.

 


Imali smo odličan magnetofon.
Skalamerija koja je koristila velike koture trake od 20cm. Zvala se
“portabl” ali je bila jako teška za transport, tako da je ova faza
eksperimenta bila kod naše kuće.

 


[image: tmp_45e1f26e818fc6fd874e130ecca2d655_QAKhvS_html_m686d7f20.png]

 


Kada je došao dan eksperimenta,
svi smo bili uzbuđeni i puni iščekivanja. Džoni je rekao da je
važno da on ne da nikakvu sugestiju Anitinoj svesti kako bi bio
vrlo pažljiv šta govori. Nismo imali nikakvog pojma šta da
očekujemo.

 


Tako je to počelo, kao
radoznalost, jedinstvena stvar za proživeti i diskutovati. Nismo ni
shvatili da smo otvarali Pandorinu kutiju. Magnetofon je bio
spreman, dok se Anita smeštala u ležaljku i lagano, ali brzo
utanjala u dubok trans kao i puno puta ranije. Džoni ju je polako
vodio kroz godine njenog detinjstva. Namerno previše polako jer se
plašio da ne napravi nagli skok u nešto nepoznato.

 


Prvo, videli smo je kao devojčicu
od deset godina koja priča o novoj trajnoj frizuri koju joj je mama
napravila, o njenoj novoj reči “apostrof” koju je naučila u
školi.

 


Sledeće, bila je devojčica od
šest, koja je otvorila poklon ispod jelke pre nego što je trebalo i
da se nije brinula kako će ga zapakovati ponovo. Zatim, devojčica
od dve godine koja se igra u kadi. Zatim beba od mesec dana.

 


“Vidim bebu u
beloj kolevci.”, rekla je. “Jesam li to ja?”

 


Duboko udišući, Džoni je rekao,
“Sada ću da brojim do pet i kada dođem do pet, ti ćeš biti pre nego
što si se rodila. Jedan, dva, tri, četiri, pet. Šta vidiš?”

 


“Sve je
crno!”

 


“Da li znaš gde
se nalaziš?”, pitao ju je. Anita je rekla da ne zna.

 


Nastavio je, “Dok brojim do deset,
putovaćemo u još dalju prošlost… Šta sad vidiš?”

 


“U kolima sam.”,
odgovorila je.

 


Šta? Ovo je bilo veliko emotivno
razočarenje. Mislili smo da ako bi se vratila u prošli život da bi
to sigurno bilo mnogo pre automobila. Ali auto? To je previše
savremeno. Mora da smo omanuli!

 


“To je veliki,
crni, sjajni auto”, naglasila je. “Pakard i Tek sam ga
kupila”

 


“Jesi li? U kom
smo gradu?”

 


“U Ilinoju. U
Čikagu smo.”

 


“Razumem. A koja
je godina?”

 


Anita se pomerila u stolici i
bukvalno postala neko drugi. “Ne znaš koja je godina?” Smejala se,
“Pa, ludice, godina je 1922!”

 


Ipak smo uspeli! Znali smo da je u
ovom životu rođena 1936. Tako da je izgleda ipak to bio drugi život
iako je bilo dosta skoro. Džoni i ja smo blenuli jedno u drugog.
Nasmehnuo se dok je brzo smišljao šta da radi dalje. Sad su vrata
bila otvorena. Kako da nastavimo? Tokom narednih meseci, izmislili
smo sopstvenu tehniku i metodu dok smo utirali put u nepoznatoj
teritoriji.

 



 


 Glava 2.

Zavesa se diže

 


 


Neću pokušati da dam bilo kakvo
objašnjenje za ono što sledi jer šta mi znamo? Neću davati nikakve
teorije o reinkarnaciji. Postoje danas mnoge knjige na tržištu koje
to rade mnogo bolje. Ono što ću vam predstaviti u narednim
poglavljima je fenomen, a ja ću ispričati efekat koji je imao na
sve koji su bili uključeni.

 


Počeli smo kao skeptici, ali sad
verujemo. Kroz naš eksperiment, verovali smo da smrt nije kraj, već
samo novi početak. Naša otkrića snažno dokazuju da nastavljamo da
postojimo kroz vreme i prostor u mnogo oblika postojanja, zauvek,
besmrtni. Verujemo jer nam se dogodila ova avantura. Ne možemo da
očekujemo od drugih da reaguju na isti način, ali mnogi koji su
slušali trake su rekli da je to učinilo nešto duboko u njima
samima. Da ono što su čuli za njih je divno i inspirišuće. Mnogi od
tih ljudi se više ne plaše života, smrti ili nečega što sledi nakon
toga. Ako to može da uradi nekolicini, onda je vredno
ispričati.

 


Između proleća i jeseni 1968.
Imali smo regularne seanse u kojima je Anita otkrivala nekoliko
očiglednih reinkarnacija. Probala sam da verifikujem podatke
pisanjem mnogih pisama. Ali iako se njen poslednji život završio
1927, što je vrlo skoro, bilo je teško, skoro nemoguće. Ponekad bih
se obradovala rezultatima, ali vrlo često sam bila i frustrirana.
Gde sam uspela da verifikujem nešto, uključeno je u narativ. Možda
neko ko zna više od nas može da da dokaz o nečemu. Ali kako je
Džoni govorio, “Postoje ljudi koji će prirodno pretpostaviti da je
cela priča prevara jer ti ljudi ne poznaju nas. Njima ni jedna
količina dokaza neće biti dovoljna, a onima koji veruju, dokazi ne
trebaju. Mi znamo jer smo mi bili tu.”

 


Za vreme seansi, bilo je mnogo
proveravanja i preproveravanja kroz Džonijeva pitanja, da vidi da
li će se Anita vratiti na iste ljude svaki put. Bilo je čak i
pokušaja da je zbuni, ali bezuspešno. Znala je ko je bila svaki
put. Tako su se delovi razvijali na mnogim magnetofonskim trakama.
Neki su bili delovi slagalice objašnjavajući nešto što je snimano
ranije. Zarad jasnoće i lakoće sledećih priča, grupisala sam
informacije o nekoliko života i posvetila posebna poglavlja za
svaki. Važno je da zapamtite da se nisu dešavali u tom redu, ali su
davali savršen smisao kad se sklope. Nisam dodala ništa osim naših
komentara. Osoba bi morala da sluša trake da bi osetila emocije,
čuje razlike u dijalektu kako se glas menja, ali trudiću se da
interpretiram što bolje mogu. Neka se digne zavesa naše
avanture.

 


Kao što sam predstavila u prvoj
glavi, prvi lik na koji smo naišli na ovom putovanju natrag kroz
vreme je bila žena iz Čikaga 1920-ih. Ton njenog glasa i maniri su
bili potpuno različiti od osobe koja je upravo upala u duboki trans
pred nama. Ono što sledi je deo prve seanse kako bi čitalac mogao
da upozna zanimljivi karakter koji je imala. Ostali delovi prve
seanse će biti uključeni u iduća poglavlja kako budem slagala njene
koloritne živote po hronološkom redu.

 


Slova “Dž” i A” Predstavljaju
Džonija i Anitu i s vremena na vreme ću izostaviti brojanje i
ostale rutinske opaske za vreme regresije radi tečnijeg
čitanja.

 


 


A: Ja sam u velikom crnom sjajnom
autu. Tek sam ga kupila! Pakard!

 


Dž:
Zar to nije divno, imati veliki, crni
auto?

 


A: (glas joj je postao seksi) Imam
ja još mnogo lepih stvari.

 


Dž:
Koja je godina?

 


A: (Smeh) Ne znaš koja je godina?
Pa, ludice, 1922. Svako to zna.

 


Dž:
Pa, ja ponekad izgubim pojam o vremenu. Koliko
godina imaš?

 


A: Ne govorim to svakome.

 


Dž:
Da, znam, ali ipak da li možeš da mi
kažeš?

 


A: Pa, imam skoro 50… ali izgledam
mnogo mlađe.

 


Dž: Naravno da izgledaš. U kom smo
gradu?

 


A: Čikago.

 


Dž: A kako se zoveš?

 


A: Svi me zovu Džun, ali to je
samo nadimak, jer nije hteo da svi znaju moje pravo ime.

 


Dž: Ko nije hteo da ga svi
znaju?

 


A: Moj dečko. Mislim da ne želi da
njegova žena sazna.

 


Ova opaska je bila malo
iznenađujuća, vrlo van karaktera Anite. Koji tip osobe smo ovde
imali?

 


Dž: Koje ti je pravo ime?

 


A: Kerolajn Lambert

 


Dž: I upravo si kupila novi
auto?

 


A: Pa, zapravo on mi ga je kupio i
naučiće me da vozim, ali sad imam vozača.

 


Dž: Sigurno imaš mnogo novca.

 


A: Moj dečko ima. Daje mi sve što
mu zatražim.

 


Dž: Zvuči kao jako dobar dečko.
Kako se zove?

 


A: Nećeš nikom reći?

 


Dž: Ne, neću reći živoj duši.

 


A: Pa, njegovo ime je Al i ima i
italijankso ime koje mi je teško da izgovorim, ali ja ga zovem
Slatki. To ga zasmeje i da mi još novca.

 


Dž: Gde Al živi?

 


A: Ima veliku kuću od fasadne
cigle i živi sa ženom i tri sina.

 


Dž: Da li si se ti ikad
udavala?

 


A: Jednom kad sam bila jako mlada.
Nisam ni znala šta radim. Imala sam oko 16 godina.

 


Dž: Da li si odrasla u Čikagu?

 


A: Ne, na farmi nedaleko od
Springfilda.

 


Dž: Kad si došla u Čikago?

 


A: Kada sam upoznala Ala.

 


Dž: Da li si se razvela?

 


A: Ne, samo sam ga ostavila. On je
budala.

 


Dž: Čime se bavi?

 


A: (gadljivo) Farmer.

 


Dž: Da li imate dece?

 


A: Ne. Ne volim decu. Vezuju
te.

 


 


Anita je nemačkog porekla i vrlo
svetle puti i plave kose. Džonijevo sledeće pitanje je bilo “Koje
ti je boje kosa?”

 


 


A: Brineta. Imam po koju sedu
sada, ali ne dam da se vidi. Al voli da izgledam mlađe.

 


Dž: Koliko godina ima Al?

 


A: Neće da kaže, ali mislim da je
stariji od mene. Kada idemo negde, ljudi mu kažu da sam lepa, a to
mu se sviđa.

 


Dž: O? Na kakva mesta idete?

 


A: Idemo svuda. Čak na mesta na
koja ne treba da se ide.

 


Dž: Da li ste bili na nekoj
velikoj žurci skoro?

 


A: Pa, bili smo na velikoj žurci
kod gradonačelnika.

 


Dž: Kod gradonačelnika?

 


A: Tako mi je rekao. Ima jako
veliku kuću van grada. Svi su bili tamo. Gomila ljudi. Al ih sve
poznaje.

 


Dž: (Očigledno se setio da je to
bilo vreme prohibicije) Šta ste imali za piće na žurci?

 


A: Nisu mi rekli šta je, ali
čoveče, bilo je odvratno. Jako čudnog ukusa.

 


Dž: Da li misliš da to zovu “džin
iz kupatila”? (misleći verovatno na “džin iz kade”) (prim. Prev.
izraz korišćen za domaću rakiju za vreme prohibicije)

 


A: (grohotan smeh) Pa, Al kaže da
mora da je neko pišao u to, verovatno zato. (smeh)

 


Dž: Da, mora dosta toga da se
donese iz Kanade.

 


A: Jel’? Al zna sve o tome.

 


Dž: Čime se Al bavi? Da li nešto
radi na svoju ruku?

 


A: Mislim da da. Ne govori mi jer,
kaže, ako znam bilo šta, mogu da me nateraju da progovorim. Tako da
mi ne govori skoro ništa da mi se ne bi nešto desilo.

 


Dž: Pa, sad ću da ti brojim do pet
i kako brojim, vratićeš se u vreme kad si bila u Springfildu. Imaš
šesnaest godina, dan je tvog venčanja. Kakav je to dan?

 


 


Promena lika je bila
momentalna.

 


 


A: Zima. Jako je hladno. Jedva
mogu da se ugrejem. Vatra je jaka. Bože, kako vetar zavija. Ne
možeš se ugrejati.

 


Glas joj se promenio od seksi žene
do mlađe seljančice.

 


Dž: Gde si?

 


A: U dnevnoj sobi.

 


Dž: Kada se udaješ?

 


A: Odma’ posle ručka.

 


Dž: Koliko treba da čekamo
sad?

 


A: Samo čekamo popa. Mislim da će
da dođe iz čaršije. Konj mu je spor, valjda je mator.

 


Dž: A čovek za kog se udaješ?

 


A: Karl. Karl Štajner.

 


Dž: Znači, bićeš gospođa Kerol
Štajner?

 


A: (gadljivo) Ne zadugo, nadam
se.

 


Dž: (vidno iznenađen) Oh, znači ti
nećeš… Što se onda udaješ?

 


A: Tata je rekao da moram. Ne mogu
da budem baba-devojka. Tata je rekao da je dobra prilika. Karl je
bogat. Ima dosta zemlje.

 


Dž: Blizu Springfilda?

 


A: Da, nije daleko.

 


Dž: Jesi li išla u srednju
školu.

 


A: Jok, nisam išla u školu.

 


Dž: Uopšte?

 


A: Pa, imam dva razreda, ali tata
kaže da devojke ne moraju da uče ništa. Sve što treba je da rađaju
decu i kuvaju.

 


Dž: A koja je je godina sad kad se
udaješ?

 


A: Mmm, oko 1909, 1907. Ionako
nema razlike. Neću ostati udata više nego što mogu da izdržim.

 


Dž: Jesi li radila u gradu?

 


A: Ne, radim na prokletoj farmi.
(gadljivo) Radi, radi, radi, kuvaj, farma, čuvaj decu…

 


Dž: Imaš li mnogo braće i
sestara?

 


A: Sunce ti, kol’ko ‘oćeš. Sedam
braća i četiri sestre.

 


Dž: Sa svom tom braćom, oni bi
trebalo da rade na farmi.

 


A: Pa, neki su mali. Nisu još
porasli. Pokušavaju da pomognu. Ja mislim da su lenji.

 


Dž: Da vidimo, ti se prezivaš
Lambert? Koje si nacionalnosti?

 


A: Pa, mislim engleske.

 


Dž: A, kako ti se otac zove?

 


A: Ćale? Edvard.

 


Dž:A majka?

 


A: Meri.

 


Dž: Jesu li uvek živeli tu na
farmi?

 


A: Pa, ja sam rođena ovde, ali
mislim da su oni davno došli odnekud. Ja sam rođena u ovoj
kući.

 


Dž: Koliko soba imate u kući?

 


A: Tri.

 


Dž: Zar nije gužva sa vas
toliko.

 


A: A, imamo i tavan i čardak.
Sunce ti, kako vetar zavija. Nadam se da se ovaj neće pojaviti.

 


Dž: Sveštenik ili Karl?

 


A: Ni jedan.

 


Dž: Karl još nije došao?

A: Mislim da razgovara sa dedom u
štali. (Tužno) Daje mu pare za mene. Znam da mu daje.

 


Dž: Misliš, kupuje te?

 


A: Mislim da da. Jedno je sigurno.
Ne bih se udavala za njega da nije tate.

 


Dž: Da li ti je tata jako strog
čovek?

 


A: Pa, bolje je da uradiš kako on
kaže.

 


Dž: Gde ti je majka? Da li je ona
spremna?

 


A: Da, spremna je. Uporno mi
govori “Ne plači. Svi moraju da se udaju. Tako to treba da
bude.”

 


Dž: Oh, srećna je što se
udaješ?

 


A: Ne mislim da je srećna. Mislim
da je ravnodušna.

 


 


U tom momentu, Anita se pomerila
napred u vreme kada je Karol imala 22 godine i pitana je šta
radi.

 


 


A: Spremam se da pobegnem sa ove
proklete farme.

 


Dž: Da li Karl još uvek ima sav
novac?

 


A: Mora da ima. Nije meni dao ni
dinar.

 


Dž: Nije? Da ga nije zatrpao negde
iza štale?

 


A: (nije mislila da je to smešno)
Kad bih znala gde je, uzela bi ga!

 


Dž: Čekaj, udata si već skoro šest
godina?

 


A: Skoro. Ove zime će biti šest
godina.

 


Dž: Da li imaš dece?

 


A: (zgrožena) Ne dam mu da me
pipne.

 


Dž: Šta si radila, samo
poljoprivredu?

 


A: Moram nešto da radim. Ima par
najamnika, ali ne rade uopšte. Moram da kuvam za njih.

 


Dž: Gde planiraš da pobegneš?

 


A: (ponosno) Idem u veliki grad.
Idem u Čikago.

 


Dž: Da li ćeš ići sama?

 


A: Jok. Idem sa Alom.

 


Dž: Gde si upoznala Ala?

 


A: U prodavnici u Springfildu.

 


Dž: Dok si bila u kupovini?

 


A: Razgledala uglavnom.

 


Dž: Šta je Al radio?

 


A: (kikotom) Gledao mene. Onda je
samo prišao i rekao da sam lepa i pitao me kako se zovem.

 


Dž: Izgleda da se Alu zaista
sviđaš. Da li će te on odvesti u Čikago.

 


A: Da, super će mi biti.

 


 


Kada se Anita
probudila kasnije, rekla je da je imala utisak ove scene. Da je
bilo kao ostaci sna kojih se osoba seća čim se probudi, koji
kasnije nestanu. Rekla je da je imala dugu crnu kosu i da je bila
bosa. Videla je tog čoveka kako stoji pred njom, crn i zgodan, malo
niži, nosio je odelo na štrafte i kamašne. Bio je tip čoveka koji je
sigurno mnogo impresionirao prostu seljančicu. Izgleda da je
privlačnost bila uzajamna.

 


 


Dž: Kada ćete da pobegnete?

 


A: Ja idem večeras kad padne
mrak.

 


Dž: Da li Al ide do farme da te
pokupi?

 


A: Da, naći ćemo se kod
kapije.

 


Dž: Da li ima auto?

 


A: Da. Nema mnogo ljudi auto. Tako
sam odmah shvatila da ima para. Oblači se moderno. Uskoro će doći.
Baš je mračno.

 


Dž: Pitam se šta li Karl radi?

 


A: Spava u svojoj sobi.

 


Dž: Iznenadiće se kada se probudi
i vidi da tebe nema, zar ne.

 


A: (kratak smeh) Prokleta matora
budala.

 


Dž: Jesi li spremila odeću?

 


A: (sarkastično)
Da, obe haljine.
Ha!

 


Dž: Sve što ti je kupio Karl su te
dve haljine?

 


A: (ljutito) Nije ih on kupio. Ja
sam sašila.

 


Dž: Oh, umeš dobro da šiješ?

 


A: Ne baš, ali je bolje nego da
idem gola. Čovek ne troši ništa. (duga pauza). Jedva čekam!

 


Dž: Pa, vrlo uskoro ćeš da se
provodiš u Čikagu.

 


A: Da. (tugaljiva pauza) Znam da
je oženjen. Nema veze. Rekao mi je da je oženjen, da ne može da me
oženi jer je već oženjen.

 


Dž: Koliko ga dugo znaš?

 


A: Tek sam ga upoznala pre neki
dan. Odmah smo se shvatili i želeli smo da pobegnemo. (Pauza, onda
je postala toliko uzbuđena da zamalo nije pala sa stolice) Evo ga!
Dolazi! (mahala je rukom široko) Evo me! Ovde sam!

 


Dž: Da li ima upaljene farove?

 


A: Da, fenjere.

 


Dž: Koju marku auta ima Al?

 


A: (ponosito) Stenli Stimer. Ne bi
on kupio ništa manje od najboljeg.

 


Dž: Mora da je dao mnogo para za
taj auto.

 


A: Ima ih, i troši ih.

U to vreme, niko od nas nije imao
blagog pojma šta je Stenli Stimer. Nakon istraživanja, slika
pokazuje da zaista ovaj stari auto ima fenjere kao i farove. Pošto
je imao pogon na paru, bio je tih i bilo je lako da ga vozi po
farmi bez pravljenja velike buke.

 


 


Dž: Pa, da li sad putujete?

 


A: Da, već smo odmakli. Znam da
treba da idemo na sever. Zaustavićemo se par noći. Mora da obavi
neke poslove usput. Treba da se vidi sa nekim ljudima.

 


Dž: Gde?

 


A: Ne znam. Čekam u pansionu.
Malecka varoš. Apton ili Apdajk, nešto tako. Malecko mesto. Smešno
mesto da praviš biznis. Provešćemo noč ovde. Rekao mi je samo da ga
čekam i da ćutim. Da nikome ništa ne pričam.

 


Dž: Onda ćete nastaviti sutra za
Čikago?

 


A: Što pre možemo. Al je rekao da
će da me nauči svašta, da lepo pričam, da lepo hodam. Čak ću i da
nosim korset!

 


Dž: (iznenađen) Korset? Treba ti
korset?

 


A: Nisam mislila da treba jer sam
baš mršava, ali sve fine dame nose korset ispod odeže. Sve ću da
imam.

 


Dž: Misliš da će Al da dobro vodi
računa o tebi.

 


A: Ja sam mu devojka. Ništa mi
više ne treba.

 


 


U tom momentu, nakon pauze,
izgleda da je skočila unapred kroz vreme sama od sebe. Nakon male
konfuzije, uspeli smo da shvatimo gde je bila.

 


 


A: Ne moram da kuvam. Ne moram da
radim ništa. Imam crnce svuda po kuži. Živimo u velikoj kući. On ne
može da bude sa mnom stalno, ali uglavnom je tu.

 


Dž: Oh? Koliko veliku kuću
imate?

 


A: Osamnaest soba.

 


Dž: Koja vam je adresa?

 


A: To je na putu. Malo je van
grada. Vrlo zavučeno, tako da niko ne vidi ko dolazi i odlazi. To
je jedina stvar koja mi se ne sviđa. Volela sam kad smo živeli u
gradu. Tada sam mogla da pro

